21/01/2010 | Administración LocalMunicipal
Ordes
Bases reguladoras da convocatoria de axudas por desprazamentos a estudantes curso 2.009-2.010.

1. Obxecto É obxecto destas bases regular a concesión polo Concello de Ordes, en réxime de concorrencia competitiva, de axudas para o transporte aos/ás alumnos/as que cursen estudos incluídos no artigo 3 da Lei Orgánica 2/2006, de 3 de maio, de educación, excepción feita dos que se integran no ensino básico regulado no artigo 4 da citada norma legal, sempre e cando os ditos estudos se leven a cabo en centros de ensino sostidos con fondos públicos. No caso de que os citados estudos poidan realizarse dentro do termo municipal a contía da axuda será a resultante da distancia entre o domicilio do solicitante e o centro no que se imparten os mesmos dentro do termo municipal, independentemente de que se cursen os mesmos fóra deste. As citadas axudas outorgaranse de conformidade co disposto nas presentes bases ate esgotar o crédito orzamentario previsto a tal efecto nos orzamentos municipais.2. Finalidade O artigo 1, apartado 2, da Lei Orgánica 8/1985, de 3 de xullo, que regula o dereito á educación, sinala que todos teñen dereito a acceder a niveis superiores de educación, en función das súas aptitudes e vocación, sen que en caso ningún o exercicio deste dereito estea suxeito a discriminacións debidas á capacidade económica, nivel social ou lugar de residencia do alumno. A finalidade da presente convocatoria é contribuír, na medida do posible, a paliar o gasto de transporte dos/as estudantes, cara ao fomento do nivel educativo da veciñanza, actividade que encádrase dentro das competencias municipais ao abeiro do disposto nos artigos 25 e 28 da Lei 7/1985, de 2 de abril, de bases do réxime local (e, no mesmo senso, nos artigos 80 e 86 da Lei 5/1997, de 22 de xullo, de administración local de Galicia). 3. Réxime xurídico Na presente convocatoria serán de aplicación: 3.1. As presentes bases.3.2. As bases de execución dos orzamentos municipais para o exercicio 2.010 (Título V). 3.3. A ordenanza municipal reguladora das subvencións en materias culturais, deportivas e de educación para particulares, asociacións e entidades sen fins de lucro existentes no Concello e ás comisións de festas das distintas parroquias, aprobada polo Pleno Corporativo en sesión celebrada o 16 de setembro de 2004 (BOP nº 274, de 27 de novembro). 3.4. A Lei 38/2003, de 17 de novembro, xeral de subvencións.3.5. A Lei 9/2007, de 13 de xuño, de subvencións de Galicia.3.6. O Real decreto 887/2006, de 21 de xullo, polo que se aproba o Regulamento da Lei 38/2003, xeral de subvencións.3.7. O Decreto 11/2009, de 8 de xaneiro, polo que se aproba o regulamento da Lei 9/2007, de 13 de xuño, de subvencións de Galicia.3.8. A Lei 30/1992, de 26 de novembro, de réxime xurídico das administracións públicas e procedemento administrativo común.3.9. O Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais.4. Financiamento Os créditos para facer fronte á presente convocatoria recóllese na partida 320.489.00 dos vixentes orzamentos municipais. O importe máximo do crédito dedicado á mesma ascende á contía de 20.000,00 €, o cal supón o límite máximo de gasto que se poderá autorizar. No caso de que as solicitudes excedan o citado crédito concederanse ate esgotar o mesmo en función dos baremos sinalados na base 7.10. Dado o carácter de subvención, a presentación de solicitude non xerará dereito ningún por parte do solicitante, sempre e cando se cumpra co disposto nas presentes bases.5. Beneficiarios/as. Poderán optar a estas axudas os/as estudantes que cursen algún dos estudios sinalados na base 1ª, sempre e cando non teñan dereito a transporte escolar gratuíto, e que cumpran os seguintes requisitos: · Estar empadroados/as, tanto o/a solicitante como a súa unidade de convivencia, no Concello de Ordes, cunha antigüidade mínima de dous anos. A situación de alta no padrón deberá, así mesmo, manterse durante o curso escolar, sendo motivo de revogación da axuda o incumprimento da presente condición. · Residir a 4 quilómetros ou máis do centro de estudos. · Non estar en posesión de titulación maior ou equivalente aos estudios que desenvolve. · Cursar estudios nos centros e cursos para os que se solicita a axuda. · Que a suma das bases impoñibles do IRPF (casiñas 455+465), dos membros que integran a unidade de convivencia, dividido entre o número de membros da mesma non exceda dos 9.333,33 €. No caso de que non teñan obriga de declarar sumaranse os ingresos por todos os conceptos dos membros que integran a unidade de convivencia. · Que a suma dos valores catastrais das fincas urbanas que pertenzan aos membros da unidade de convivencia, excluída a vivenda habitual, non exceda os 35.000,00 € e que a suma dos valores catastrais de fincas rústicas non exceda os 13.000,00 €. · Aos efectos do sinalado nos apartados anteriores entenderase por unidade de convivencia a totalidade dos membros que figuren inscritos no mesmo domicilio no padrón municipal. En calquera caso, de seren menor ou incapacitado/a o solicitante, deberá figurar empadroado/a no mesmo domicilio que algún dos seus pais/nais/titores legais. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003, de 17 de novembro, xeral de subvencións.6. Importe das axudas O importe das becas non poderá superar o custe do servizo de transporte, entendéndose a estes efectos que o custe por quilómetro é de 0,19 €. Para estes efectos deberá achegarse polo/a solicitante o calendario lectivo do centro. Os importes máximos a percibir serán os seguintes: · Estudantes cuxo lugar de residencia diste de 4 a 15 quilómetros do centro de ensino: 150,00 €. · Estudantes cuxo lugar de residencia estea a máis de 15 quilómetros do centro de ensino: 300,00 €. Estas axudas son compatibles con calquera outra que, para a mesma finalidade, poidan ser concedidas por outras administracións ou entidades privadas, se ben a contía de todas as axudas concedidas non poderá exceder do custe do servizo de transporte, calculado con base no sinalado no parágrafo primeiro desta base 6ª. 7. Procedemento de concesión.7.1. As solicitudes presentaranse no rexistro xeral do Concello de Ordes (Rúa Alfonso Senra, 108, 15680, Ordes), ou por calquera dos outros medios aos que refírese o artigo 38.4 da Lei 30/1992, de 26 de novembro, de réxime xurídico das administracións públicas e procedemento administrativo común, e irán dirixidas ao Alcalde-Presidente do Concello de Ordes.7.2. As solicitudes formalizaranse en modelo normalizado de solicitude asinado polo solicitante (interesado/a/pai/nai, titor/a) no que deberá especificarse o nome e apelidos do/a estudante, os estudos a realizar e o centro de ensino no que se cursen. O citado modelo de solicitude facilitarase no Rexistro municipal.7.3. O prazo de presentación das solicitudes rematará o 26 de febreiro de 2.010.7.4. Xunto coa solicitude achegarase a seguinte documentación: 7.4.1. Fotocopia cotexada do DNI/Pasaporte do/a solicitante (alumno - pai/nai/representante legal). 7.4.2. Certificado de empadroamento e convivencia da unidade familiar, o cal incorporarase de oficio pola administración.7.4.3. Certificado da entidade bancaria na que efectuarase o ingreso da subvención.7.4.4. Xustificación documental de ingresos de todos os membros da unidade de convivencia, o cal acreditarase ben coa presentación das declaracións de IRPF correspondentes ao exercicio 2008, ben mediante certificado de Facenda no que se faga constar os ingresos de 2008. Nos casos de nulidade matrimonial, separación ou divorcio considerarase a renda de quen exerza a patria potestade, de ser o caso, debendo achegarse os documentos xustificativos de tal situación.7.4.5. Copia cotexada da matrícula e certificación académica expedida, selada e asinada polo centro onde curse estudos.7.4.6. De ser o caso, copia cotexada do título de familia numerosa.7.4.7. De ser o caso, copia cotexada da resolución administrativa recoñecedora de discapacidade.7.4.8. Declaración responsable do conxunto das axudas que teña solicitadas e/ou concedidas para a mesma finalidade, achegando copia cotexada da solicitude, de ser o caso.7.4.9. Declaración responsable de estar ao corrente no cumprimento das súas obrigas tributarias e coa Seguridade Social, así como autorización para a consulta dos mesmos segundo impreso normalizado.7.4.10. Declaración responsable de non atoparse incurso/a en ningunha das prohibicións do artigo 13 da Lei xeral de subvencións e os artigos 18 e 19 do Real decreto 887/2006.7.4.11. Declaración responsable do número de viaxes mensuais que ten que realizar para asistir ao centro de estudos, xunto co calendario escolar.7.5. O órgano instrutor será un técnico da área de educación.7.6. No suposto de que a documentación non cumpra cos requisitos esixidos ou que a documentación achegada conteña erros ou sexa insuficiente requirirase ao/á solicitante para que, no prazo máximo improrrogable de dez días, emende a falla ou achegue os documentos preceptivos, advertíndolle que se non o fixer teráselle por desistido da súa solicitude, previa resolución que deberá ser ditada nos termos previstos no artigo 71 da Lei 30/1992, de 26 de novembro, de réxime xurídico das administracións públicas e procedemento administrativo común.7.7. Polo Concello poderá solicitarse a emisión de informe dos servizos sociais en relación cos medios económicos e circunstancias familiares do/a solicitante.7.8. Revisados os expediente e emendados, de ser o caso, as fallas ou erros na documentación achegada, remitirase á Comisión de Valoración para o seu estudo e proposta de resolución.7.9. A Comisión de Valoración estará composta polo Alcalde-Presidente, o/a Concelleiro/a responsable da área de educación, o secretario xeral, o interventor xeral e unha traballadora social que preste os seus servizos no Concello de Ordes, actuando como secretario un funcionario da corporación.7.10. Os criterios de valoración serán os seguintes: · Nivel de renda (calculado conforme sinala a base 5ª). o Até 4.666,66 €.10 puntos. o De 4.666,67 a 6.600 €.7 puntos. o Máis de 6.600 €.5 puntos. · Distancia ao centro de ensino. o 50 quilómetros ou máis.5 puntos o Máis de 15 quilómetros e menos de 50.3 puntos o 15 quilómetros ou menos.1 punto. · Familia numerosa, nos termos establecidos na Lei 40/2003, de 18 de novembro, de protección ás familias numerosas: o Categoría especial.4 puntos. o Categoría xeral.2 puntos. · No caso de que o solicitante teña recoñecida discapacidade,.4 puntos. · Ter solicitadas becas por desprazamento a outra administración pública:.5 puntos. · Situacións de exclusión social, previo informe dos servizos sociais, até.5 puntos.7.11. O órgano instrutor, á vista do informe da comisión de valoración, formulará a proposta de resolución provisional, debidamente motivada, a cal publicarase no taboleiro de anuncios do Concello de Ordes, concedéndoselle aos/ás interesados/as un prazo de dez días para presentar alegacións. Poderase prescindir deste trámite de audiencia cando non figuren no procedemento nin sexan tidos en conta outros feitos que os aducidos polos/as interesados/as. Neste caso a proposta de resolución provisional terá o carácter de definitiva.7.12. As propostas de resolución non crean dereito algún a favor do/a beneficiario/a proposto fronte á administración, mentres non lle sexa notificada a resolución definitiva da concesión.7.13. Cumpridos os trámites anteriores e previa fiscalización do expediente pola intervención municipal, a Xunta de Goberno Local ditará a resolución que proceda no prazo de dous meses, computado a partires da data de finalización do prazo de presentación de solicitudes. Transcorrido o citado prazo sen que se dite resolución expresa, enténdese que esta é desestimatoria, de conformidade co establecido no artigo 42 da Lei 30/1992, de 26 de novembro.7.14. O Concello de Ordes resérvase expresamente o dereito a denegar solicitudes en orde decrecente á puntuación obtida da aplicación dos baremos sinalados na base 7.10 se as solicitudes exceden a cantidade de crédito máxima asignada a tal fin na base 4ª. 7.15. A resolución do procedemento notificarase aos/ás interesados/as de acordo co previsto no artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común. A práctica da dita notificación ou publicación axustarase ás disposicións contidas no artigo 59 da citada Lei.7.16. A resolución estimatoria ou desestimatoria pon fin á vía administrativa e contra a mesma poderá interpoñerse potestativamente recurso de reposición ante o Alcalde-Presidente, no prazo de un mes a contar desde o seguinte ao da notificación, ou ben directamente recursos contencioso administrativo ante o xulgado do contencioso administrativo de A Coruña, no prazo de dous meses a contar desde o seguinte ao da notificación se esta fose expresa ou, de non selo, no prazo de seis meses a contar desde o seguinte a partires do que se entenda producida a desestimación por acto presunto.7.17. Un extracto das subvencións concedidas publicarase no taboleiro de anuncios do concello de Ordes, o cal conterá a expresión da convocatoria, os/as beneficiarios/as e a contía concedida.8. Xustificación e pagamento. O pagamento da axuda farase efectivo, previa presentación antes do 30 de xullo de 2.010 da documentación seguinte: · Certificado do centro educativo de que o/a estudante estivo matriculado/a no mesmo durante a totalidade do curso lectivo. · Declaración responsable do/a beneficiario/a do número de viaxes realizados. · Declaración responsable das axudas concedidas por outras administracións ou entidades para a mesma finalidade. · Así mesmo, comprobarase de oficio a situación e alta no padrón durante o período. No caso de que da documentación achegada como xustificación resultase que o conxunto das achegas recibidas excede do custe da actividade subvencionada, diminuirase a contía da mesma ate igualar o citado custe. Para os efectos deste cálculo tomarase como referencia un custe de 0,19 €/quilómetro. A falta de xustificación ou a xustificación insuficiente dará lugar, previo o oportuno procedemento, á perda da subvención por parte do/a beneficiario/a.9. Obrigas dos/as beneficiarios/as Os/as beneficiarios/as das axudas veñen obrigados/as a: · Cumprir coa finalidade para a que foi concedida a axuda. · Xustificar o cumprimento dos requisitos e condicións que determinaron a concesión da subvención. · Someterse ás actuacións de comprobación a efectuar polo Concello de ordes, aí como calquera outra actuación, sexa de comprobación ou control financeiro, que poidan realizar os órganos de control competentes achegando canta información lles sexa requirida no exercicio das actuacións anteriores. · Comunicar ao Concello de Ordes a concesión doutras subvencións, axudas, ingresos ou recursos que financien a actividade subvencionada, así como a modificación das circunstancias que fundamentasen a concesión da subvención. Esta comunicación deberá realizarse no momento no que se coñeza e, en todo caso, con anterioridade á xustificación da aplicación dada aos fondos percibidos.10. Reintegro das axudas Procederá o reintegro, total ou parcial, das axudas concedidas nos supostos, condicións e efectos sinalados no Título II da Lei 38/2003, de 17 de novembro, xeral de subvencións.11. Infraccións e sancións O réxime de infraccións e sancións será o establecido no Título IV da Lei 38/2003, de 17 de novembro. Corresponde ao Alcalde-Presidente presidente ditar cantas instrucións ou resolucións fosen necesarias para o desenvolvemento e aplicación do establecido nas presentes bases. Ordes, 8 de xaneiro de 2.010 O Alcalde-Presidente Manuel Regos Boquete ANEXO I SOLICITUDE DE AXUDA POR DESPRAZAMENTOS A ESTUDANTES CURSO 2.009-2.010 Datos persoais do/a alumno/a Nome e apelidos: DNI: Teléfono: Domicilio familiar: Datos académicos e do centro docente Estudos que cursa: Curso: Número de materias do curso: Denominación do centro: Localidade: Emprazamento (distancia entre o domicilio e o centro): Nº de días lectivos: Custe unitario do servizo de transporte: Datos persoais do/a pai/nai/representante legal (cando o alumno sexa menor de idade) Nome e apelidos: DNI: Teléfono: Domicilio familiar: Datos da unidade de convivencia Nome e apelidos Parentesco Idade Datos bancarios Nome da entidade bancaria: Titular da conta: Nº de conta (20 díxitos): Documentación que se achega con esta solicitude: Fotocopia cotexada do DNI/Pasaporte do/a solicitante (alumno, pai/nai/representante legal). Certificado de empadroamento e convivencia da unidade familiar. Certificado da entidade bancaria do nº de conta na que debe efectuarse o ingreso da axuda. Xustificación documental de ingresos de todos os membros da unidade familiar mediante (indicar os documentos que se achegan):. Copia cotexada da matrícula. Calendario escolar. Copia cotexada do título de familia numerosa. Copia cotexada da resolución administrativa recoñecendo a discapacidade. Copia cotexada da solicitude de beca ao Ministerio de Educación ou outra administración pública competente por razón da materia. Declaración responsable de non estar incurso/a en algunha das prohibicións do artigo 13 da Lei xeral de subvencións, de estar ao corrente no cumprimento das súas obrigas tributarias e coa Seguridade Social e do número de viaxes mensuais que ten que realizar para asistir ao centro de estudos, segundo anexo II. Autorización para a consulta de datos tributarios segundo anexos III e IV. Declaración responsable do conxunto das axudas que teña solicitadas e/ou concedidas segundo anexo V. Ordes, de de 2.010 Asdo./ SR. ALCALDE PRESIDENTE DO CONCELLO de ORDES ANEXO II DECLARACIÓN RESPONSABLE D/Dª:. DNI/Pasaporte nº:. En calidade de (solicitante: alumno - pai/nai/representante legal): DECLARA: 1. Que ningún membro da unidade de convivencia incorre en algunha das causas de incompatibilidade ou prohibición para obter subvencións que figuran no artigo 13 da Lei 38/2003, xeral de subvencións, e nos artigos 18 e 19 do Real decreto 887/2006, de 21 de xullo, polo que se aproba o seu regulamento.2. Que todos os membros dea unidade de convivencia están ao corrente das súas obrigas tributarias e coa Seguridade Social.3. Que o número de viaxes mensuais que deberá realizar o/a alumno/a para asistir ao centro de estudos durante o curso escolar 2.009-2.010 é de (indicar):. E para que así conste aos efectos oportunos, asino a presente declaración responsable, en Ordes, a de de 2.010. Asdo./ ANEXO III AUTORIZACIÓN PARA QUE O CONCELLO DE ORDES POIDA RECABAR DATOS TRIBUTARIOS Á AXENCIA TRIBUTARIA RELATIVOS AO NIVEL DE RENDA (IRPF). A/as persoa/as abaixo asinante/s autoriza/n ao Concello de Ordes a solicitar da Agencia Estatal de Administración Tributaria información de natureza tributaria para o recoñecemento, seguimento e control da axudas por desprazamentos a estudantes curso 2.009-2.010 do Concello de Ordes cando a persoa que figura no apartado A da presente autorización poida resultar beneficiaria. A presente autorización outórgase exclusivamente aos efectos do recoñecemento, seguimento e control da subvención ou axuda mencionada anteriormente e en aplicación do artigo 95.1 k) da Lei 58/2003, Xeral Tributaria que permite, previa autorización do interesado, a cesión dos datos tributarios que precisen as AA. PP. para o desenrolo das súas funcións. INFORMACIÓN TRIBUTARIA AUTORIZADA: DATOS QUE POSEA A AGENCIA TRIBUTARIA DO IMPOSTO SOBRE A RENDA DAS PERSOAS FÍSICAS DO EXERCICIO 2.008. A.- DATOS DO SOLICITANTE DA AXUDA APELIDOS E NOME: DNI: SINATURA: B.- DATOS DOUTROS MEMBROS DA FAMILIA DO SOLICITANTE CUXOS INGRESOS SON COMPUTABLES PARA O RECOÑECEMENTO, SEGUIMENTO E CONTROL DA AXUDA PARENTESCO CO SOLICITANTE NOME E APELIDOS DNI SINATURA Ordes, a de de 2.010 Nota: a autorización concedida por cada asinante poderá ser revogada en calquera momento mediante escrito dirixido ao Alcalde-Presidente do Concello de Ordes. ANEXO IV AUTORIZACIÓN DO INTERESADO PARA QUE O CONCELLO DE ORDES POIDA CONSULTAR OS PADRÓNS TRIBUTARIOS DO IMPOSTO SOBRE BENS INMOBLES. A/as persoa/as abaixo asinante/s autoriza/n ao Concello de Ordes a consultar os datos do padrón do imposto sobre bens inmobles para o recoñecemento, seguimento e control da axudas por desprazamentos a estudantes curso 2.009-2.010 do Concello de Ordes cando a persoa que figura no apartado A da presente autorización poida resultar beneficiaria. A presente autorización outórgase exclusivamente aos efectos do recoñecemento, seguimento e control da subvención ou axuda mencionada anteriormente e en aplicación do artigo 95.1 k) da Lei 58/2003, Xeral Tributaria que permite, previa autorización do interesado, a cesión dos datos tributarios que precisen as AA. PP. para o desenrolo das súas funcións. A.- DATOS DO SOLICITANTE DA AXUDA APELIDOS E NOME: DNI: SINATURA: B.- DATOS DOUTROS MEMBROS DA FAMILIA DO SOLICITANTE CUXOS INGRESOS SON COMPUTABLES PARA O RECOÑECEMENTO, SEGUIMENTO E CONTROL DA AXUDA PARENTESCO CO SOLICITANTE NOME E APELIDOS DNI SINATURA Ordes, a de de 2.010 Nota: a autorización concedida por cada asinante pode ser revogada en calquera momento mediante escrito dirixido ao AlcaldePresidente do Concello de Ordes. ANEXO V DECLARACIÓN DE AXUDAS SOLICITADAS OU CONCEDIDAS POR DESPRAZAMENTOS A ESTUDANTES CURSO 2.009-2.010. D ____________________________________, con DNI nº _______________, solicitante dunha axuda por desprazamentos a estudantes curso 2.009-2.010, DECLARA, que nas datas que a continuación se relacionan presentou solicitude/s e lle foron concedida/s, si é o caso, as axudas seguintes para a mesma finalidade: ADMINISTRACIÓN PÚBLICA DATA: CONTÍA: Á QUE SE SOLICITOU A AXUDA SOLICITUDE/CONCESIÓN (1) (2): 1.- (No caso de encontrarse pendente de resolución, indicarase PENDENTE) 2.- (No caso de solicitudes denegadas farase constar DENEGADA)  Non solicitou nin lle foi concedido ningunha axuda para a mesma finalidade das restantes administracións públicas competentes. Ordes, ___ de _____________ de 2010. Asdo./